190 J. 'TORBAR, 
od Trsta pak do Senja, ljudi, pače teretom natovarena kola pre- 
vraća, koja po 10 funta težko kamenje s krovova poput pljeve raz- 
bacuje; rad koje su nekadanju ljubljansko-tršćansku cestu od Sv. 
Petra do Divače napustiti morali, jer je poput orkana najtežim te- 
retom natovarena kola prevraćala; koja je ono god. 1813. kod Meje 
pet vagona niz brdo strovalila. Žestina bure nije svuda jednaka; 
ona visi o konfiguraciji zemljišta, te je prema tomu najveća sila u 
tjesnacih i priedorih, gdje se stisnuta stienami struja zraka kao 
protisnuti mora. Kako opažanja svjedoče, raste njezina sila od za- 
pada prama istoku, te je najveća kod Senja. Prostor u obće, kojim 
bura vlada, proteže se od zapada pram istoku duž sjeverne obale 
Sinjega mora, dakle od Gorice, Trsta, Istrije, Kvarnera do dalma- 
tinske obale, a morem prama jugu gotovo kako Jakin dosiže. 
Naš narod s ove strane Kupe zove burom sjevero-istočni vjetar. 
Naša primorska bura je istina istoga porekla, kojega i naš sjevero- 
istočni vjetar, ali se mjestnimi okolnostmi pretvara u onaj siloviti 
karakteristični vjetar, koj je pod imenom primorske bure poznat. 
Primorska bura nije ništa drugo nego ovaj sjevero-istočni vjetar, 
koj samo od mjestnih okolnostih dobiva osobiti karakter. Ovaj pako 
znamenit biljeg, kojim se primorska od ovostrane bure razlikuje 
sastoji se u tom, što i senjska bura puše neko vrieme žestokom 
doduše, ali ipak jednakom silom, nu na jedankrat provali poput 
orkana, te je kadra ovim udarom najveće terete strovaliti. Ovi dakle 
od časa do časa opetujući se kratki ali poput orkana silni udari 
su biljeg prave i zlokobne primorske bure. 
Pošto dakle i ovaj vjetar ima svoj prvobitni izvor ondje, gdje 
obća evropska sjeverna struja, te ju samo mjestne okolnosti pretva- 
raju u karakterističnu primorsku buru: bilo bi veoma zanimivo i po 
znanost koristno tražiti i pronaći one uvjete, s kojih ova struja po- 
staje toli znamenitim mjestnim vjetrom. Jedan od najrevnijih mo- 
trilaca ovoga vjetra je dr. Lorenz, koj je duže vremena bio pro- 
fesorom na Rieci. On je kušao da protumači izvor, odkud obćenita 
polarna struja dobiva u primorskih priedjelih onaj biljeg, koj ju toli 
kobnom burom čini. Njegovi dosad jošte hipotetički nazori moći će 
se tek onda kao dokazani znanstveni rezultati prihvatiti, kad se 
ovomu specifičnomu vjetru više pozornosti posveti nego što se to 
dosad činilo. Da se pako to uzmogne činiti, valjalo bi ovaj vjetar, 
znajući ga od obćega sjevero-istočnoga vjetra razlikovati, na mete- 
orologijskih motrilištih posebnim imenom ,bura“ bilježiti. 
Jedan od pobližih izvora buri polaže se u prostranoj kraškoj vi- 
